Xavier de Maistre

Xavier de Maistre (; 10 Okt. 1763 – 12 Jun. 1852) estis franca militisto kaj verkisto.

 Vivo 
eta|maldekstre|Vojaĝo Interne de Mia Ĉambro, 1906.
De Maistre naskiĝis en 1763 en Savojo, tiam parto de la Reĝlando Sardio. Lia frato estas la filozofo Joseph de Maistre.

De Maistre servis kiel oficiro de la Sardia armeo. Same kiel lia frato, de Maistre ne amis la francan revolucion, kaj kiam Francio aneksis Savojon en 1792, li foriris kaj servis en la armeo de Rusia Imperio. Li mortis en 1852 en Sankt-Peterburgo.

 Verko 
De Maistre verkis franclingve. Lia plej fama verko estas la Vojaĝo Interne de Mia Ĉambro (), eldonita en 1794., Tiu estas parodio de vojaĝorakontoj, verkita kiel aŭtobiografio de fikcia junulo malliberigita en lia ĉambro dum ses semajnoj. Ĝi estas tradukita en Esperanton de Samuel Meyer.

Jen liaj aliaj verkoj:
 La Leprulo el Aosto (), 1811.
 La Malliberuloj de Kaŭkazio (, 1825.
 La Juna Siberianino (), 1825.
 Nokta ekspedicio interne de mia ĉambro (), 1825. Sekvaĵo de la Vojaĝo.

 Eksteraj ligiloj 



Kategorio:Francaj verkistoj de la 18-a jarcento
Kategorio:Francaj verkistoj de la 19-a jarcento
Kategorio:Italaj kontraŭrevoluciuloj
Kategorio:Italaj nobeloj
Kategorio:Rusiaj generaloj